યુવતીના નિવેદન અનુસાર 4 જાન્યુઆરી, 2014ના રોજ રિષભ ઇંદોર આવ્યો હતો એણે યુવતીને ઇંદોર ફેરવવાની વાત કરી હતી. દરમિયાન કોફીમાં ઘેનયુક્ત પદાર્થ ભેળવીને એણે તેણીનો અશ્ર્લીલ વિડિયો ઉતાર્યો હતો. આશરે બે મહિના પછી એણે યુવતીને વિડિયો જાહેર કરવાની ધમકી આપીને વડોદરા બોલાવી હતી. વડોદરામાં ત્રણ દિવસ સુધી રેપ ગુજાર્યા બાદ યુવતી સામે અમુક ફોટો ડિલીટ પણ કર્યા હતા. થોડા દિવસ પછી રિષભે ફરી યુવતીને અશ્લીલ ફોટો મોકલ્યા અને એના પર લગ્ન માટે દબાણ કર્યું હતું. યુવતીએ ઇનકાર કરતાં એણે મારી નાખવાની અને અશ્લીલ ફોટો માતા-પિતાને દેખાડવાની ધમકી આપી હતી. આખરે કંટાળેલી યુવતીએ આ બાબતે પોલીસમાં ફરિયાદ નોંધાવી હતી અને રિષભને મળવાને બહાને રવિવારે ઇંદોર બોલાવ્યો હતો. જ્યાં પોલીસે તેની ધરપકડ કરી હતી.